“คลัง” งง! ข่าวมาจากไหน? “เราผูกพัน” เยียวยาขรก. 1 ล้านคน แจงยังไม่เคาะแม้แต่ชื่อโครงการ
"คลัง" งง! ข่าวมาจากไหน? "เราผูกพัน" เยียวยาขรก. 1 ล้านคน แจงยังไม่เคาะแม้แต่ชื่อโครงการ
"คลัง" งง! ข่าวมาจากไหน? "เราผูกพัน" เยียวยาขรก. 1 ล้านคน แจงยังไม่เคาะแม้แต่ชื่อโครงการ
18 มี.ค. 2564

นายกฤษฎา จีนะวิจารณะ ปลัดกระทรวงการคลัง เปิดเผยว่า ขณะนี้มาตรการเยียวยาผู้มีรายได้น้อยในกลุ่มข้าราชการ ยังไม่ได้ข้อสรุป โดยกรมบัญชีกลาง อยู่ระหว่างจัดทำรายละเอียดเพื่อเตรียมเสนอฝ่ายนโยบาย ซึ่งต้องดูงบประมาณที่เหลืออยู่จาก พ.ร.ก.เงินกู้ 1 ล้านล้านบาท ให้สอดคล้องด้วย
อย่างไรก็ตาม กระทรวงการคลังไม่เคยบอกว่าจะแจกเงินให้กับข้าราชการทั้ง 1 ล้านคน น่าจะเป็นความเข้าใจคลาดเคลื่อน เพราะข้าราชการมีทั้งชั้นผู้ใหญ่ ผู้น้อย ซึ่งบางคนก็ไม่ได้รับผลกระทบจากโควิด-19 การช่วยเหลือต้องดูว่าจะช่วยกลุ่มไหน คงไม่ได้ช่วยเหลือทั้งหมด ข้าราชการที่มีรายได้น้อยมีอยู่จำนวนเท่าใด รวมทั้งลูกจ้างที่มีกว่า 2 แสนคนก็ต้องไปดูว่ายังเหลือส่วนไหน ที่ไม่ได้ร่วมมาตรการอื่น ๆ ก่อนหน้านี้
“ไม่รู้ว่าข่าวมาจากไหน แม้แต่ชื่อมาตรการ เราผูกพัน คลังก็ยังไม่ได้ข้อสรุปอะไรตอนนี้เลย เรื่องนี้กรมบัญชีกลางมีข้อมูลอยู่ ก็ต้องไปพิจารณาว่าถ้าช่วย ต้องช่วยกลุ่มไหน ก่อนเสนอให้ฝ่ายนโยบายตัดสินใจอีกครั้ง ซึ่งยังไม่ได้กำหนดกรอบเวลา” นายกฤษฎาระบุ